Diari Oficial de la Generalitat Valenciana


Sumari del DOGV 4084, del 12-09-2001 (2001/8608)

ORDRE de 6 d'agost de 2001, de la Conselleria de Justícia i Administracions Públiques per la qual s'aprova la dissolució de l'agrupació constituïda pels ajuntaments de Torás i Teresa (Castelló) per al sosteniment en comú del lloc de Secretaria.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4084

Data del DOGV
:   12-09-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/8608


Data del document
:   06-08-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Torás
    * Teresa
    * associació d'entitats locals

ORDRE de 6 d'agost de 2001, de la Conselleria de Justícia i Administracions Públiques per la qual s'aprova la dissolució de l'agrupació constituïda pels ajuntaments de Torás i Teresa (Castelló) per al sosteniment en comú del lloc de Secretaria. [2001/8608]
  
Per Ordre de 27 de juny de 1991 de la Conselleria d'Administració Pública es va aprovar la constitució d'una Agrupació entre els municipis de Torás i Teresa per al sosteniment en comú del lloc de secretaria.
  
Els ajuntaments de Teresa i Torás, mitjançant d'acords plenaris adoptats en sessions plenàries de 23 de novembre de 2000 van acordar, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria, davant de l'augment del volum de treball i a fi de millorar la gestió administrativa municipal.
  
Igualment, acorden proposar la classificació dels llocs de secretaria en classe tercera.
  
El lloc de treball de secretaria de l'agrupació Torás-Teresa es troba vacant.
  
Sotmesos els acords a audiència de l'interessat i informació pública per espai de 30 dies, segons s'acredita en l'expedient, per mitjà d'anuncis en els Butlletins Oficials de la província de Castelló de 23 de gener i 3 de febrer de 2001, núm. 10 i 15, respectivament, no s'han produït reclamacions.
  
Sol·licitat l'informe preceptiu a la Diputació Provincial de Castelló, aquest ha sigut emés en sentit favorable, mitjançant l'acord adoptat en sessió de data 5 de juny de 2001.
  
D'acord amb les dades de població i pressupost que consten en aquest centre directiu, és procedent classificar els llocs de secretaria, com a classe tercera, a l'empara del que disposa l'article 2 c) del Reial Decret 1732/1994, de 29 d'abril, sobre provisió de llocs de treball reservats a funcionaris d'Administració local amb habilitació de caràcter nacional.
  
En conseqüència, fent ús de les competències atribuïdes en els articles 2.2 b), 4.2 i 15 del Decret 159/1997, de 29 d'abril, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional.
  
ORDENE
  
I. Aprovar la dissolució de l'agrupació constituïda pels ajuntaments de Torás-Teresa (Castelló) per al sosteniment en comú del lloc de secretaria.
  
II. Crear i classificar els llocs de secretaria dels ajuntaments de Torás i Teresa en classe tercera. La provisió d'aquests dos llocs quedarà reservada a funcionaris d'Administració local amb habilitació de caràcter nacional, pertanyents a la subescala de secretaria-intervenció.
  
Contra aquesta ordre que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la seua publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, modificada por la Llei 4/1999 de 13 de gener, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 6 d'agost de 2001
  
El conseller de Justícia i Administracions Públiques,